**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 1Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 05/2023**

**ΘΕΜΑ : «Έγκριση η μη καθορισμού χώρου στάθμευσης ΤΑΞΙ (πιάτσα) στην οδό Ζαφειράκη στην πόλη της Νάουσας».**

 Στη Νάουσα σήμερα, ημέρα Τετάρτη 25-01-2023 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 1ης συνεδρίασης 2023 μετά από την υπ΄ αριθμ. 1447/20-01-2023 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ ΛΑΖΑΡΙΔΟΥ ΔΕΣΠΟΙΝΑ**

**ΤΖΟΥΒΑΡΑΣ ΒΑΣΙΛΕΙΟΣ ΠΑΡΘΕΝΟΠΟΥΛΟΣ ΙΩΑΝΝΗΣ**

**ΜΠΑΛΤΑΤΖΙΔΟΥ ΘΕΟΔΩΡΑ ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

Αφού διαπιστώθηκε η νόμιμη απαρτία άρχισε η Συνεδρίαση.

 Το 8ο θέμα της ημερήσιας διάταξης αφορά την έγκριση ή μη καθορισμού χώρου στάθμευσης ΤΑΞΙ (πιάτσα) στην οδό Ζαφειράκη στην πόλη της Νάουσας.

 Ο Πρόεδρος πήρε τον λόγο και διάβασε στα μέλη την εισήγηση της διεύθυνσης τεχνικών υπηρεσιών του Δήμου Νάουσας:

«Έχοντας υπόψη :

1. Το άρθρο 34 του Ν. 2696/1999 (ΦΕΚ 57/Α/23-03-1999), όπως τροποποιήθηκε και ισχύει
2. Το άρθρο 82 του Ν. 3463/2006 (ΦΕΚ 114/Α/8-06-2006), όπως τροποποιήθηκε και ισχύει
3. Το άρθρο 83 του Ν. 3852/2010 (ΦΕΚ 87/Α/7-06-2010), όπως τροποποιήθηκε και ισχύει
4. Την, με αρ. πρωτ. 7860/9-06-2022, αίτηση του Σωματείου Ραδιοταξί Νάουσας
5. Την μελέτη χωροθέτησης της πιάτσας ΤΑΞΙ της Δ.Τ.Υ.Δ.Ν.

καλούνται

το Τοπικό Συμβούλιο Δ.Κ. Νάουσας να διατυπώσει γνώμη και η Επιτροπή Ποιότητας Ζωής και το Δημοτικό Συμβούλιο να αποφασίσουν για τον καθορισμό χώρου στάθμευσης ΤΑΞΙ (πιάτσα) στην οδό Ζαφειράκη στην πόλη της Νάουσας, σύμφωνα με την σχετική μελέτη της Δ.Τ.Υ.Δ.Ν.

**ΜΕΛΕΤΗ ΧΩΡΟΘΕΤΗΣΗΣ ΠΙΑΤΣΑΣ ΤΑΞΙ**

**1. Γενικά**

Με την παρούσα μελέτη καθορίζεται ο χώρος στάθμευσης ΤΑΞΙ (πιάτσα) στην οδό Ζαφειράκη. Σύμφωνα με, την υπ’ αριθμ. 7860/9-6-2022, αίτηση του Σωματείου Ραδιοταξί Νάουσας ζητήθηκε η αντικατάσταση θέσεων στάθμευσης ταξί από την πιάτσα του Αγίου Μηνά στην οδό Ζαφειράκη, και συγκεκριμένα από τη συμβολή της με την οδό Παναγούλη μέχρι τη συμβολή με την οδό Δημαρχίας στο τμήμα της ανόδου, όπως φαίνεται στο συνημμένο σχέδιο. Μετά την ανάπλαση της οδού Ζαφειράκη ο χώρος στάθμευσης ΤΑΞΙ (πιάτσα) θα προσαρμοστεί στη νέα διαμόρφωση.

**2. Τεκμηρίωση**

Με την υπ’ αριθμ. 103/2019 απόφαση του Δημοτικού Συμβουλίου Νάουσας, εγκρίθηκε η κυκλοφοριακή μελέτη με τίτλο «Επικαιροποίηση – Τροποποίηση κυκλοφοριακής μελέτης πόλης Νάουσας», κατά την οποία προτείνονται οκτώ (8) θέσεις επί της οδού Ζαφειράκη. Στο εγκεκριμένο από την Δ.Τ.Υ.Δ.Ν. σχέδιο με αριθμό Π.2 και τίτλο «Προτεινόμενη Κυκλοφοριακή Οργάνωση – Σήμανση» αποτυπώνονται οι οκτώ (8) θέσεις στάθμευσης στη συγκεκριμένη οδό, και οριοθετούνται με τις πινακίδες Ρ-70 στην αρχή και στο τέλος της πιάτσας.

**3. Οριζόντια σήμανση**

Η οριζόντια σήμανση θα γίνεται με διαγράμμιση επί του οδοστρώματος σε σχήμα «Π». Οι δύο κάθετες στο κράσπεδο γραμμές θα έχουν μήκος δύο μέτρα και είκοσι εκατοστά (2,20) και η παράλληλη προς το κράσπεδο γραμμή θα έχει μήκος, όπως θα ορίζεται στην εγκριτική απόφαση χωροθέτησης της θέσης στάθμευσης ΤΑΧΙ.

Το πλάτος της γραμμής θα είναι 20 εκ. με αντανακλαστικό υλικό υψηλής οπισθανάκλασης.

**4. Κατακόρυφη σήμανση**

Η χωροθέτηση των θέσεων στάθμευσης ΤΑΧΙ (πιάτσα), θα γίνεται με κατακόρυφη σήμανση τύπου Ρ-70, σε συνδυασμό με πρόσθετες πινακίδες τύπου Πρ4α και Πρ4γ, οι οποίες και θα τοποθετούνται στην αρχή και στο τέλος του χώρου της πιάτσας και επί του πεζοδρομίου, σύμφωνα με τις ισχύουσες τεχνικές οδηγίες.

**5. Νομοθετικό πλαίσιο**

* Το άρθρο 5 του Π.Δ. 244/1987 (ΦΕΚ 104/Α/1987), όπως τροποποιήθηκε και ισχύει
* Το άρθρο 34 παρ. 13 του Ν. 2696/1999 (ΦΕΚ 57/Α/ 23-3-1999), όπως τροποποιήθηκε και ισχύει
* Η υπ’ αριθμ. 41911/9-2-2021 (ΦΕΚ 753/Β/23-02-2021) απόφαση του Υπουργού Υποδομών και Μεταφορών»

 Στη συνέχεια τα μέλη αφού άκουσαν τα παραπάνω και μετά από διαλογική συζήτηση (ναι) ψηφίζουν όλοι οι δημοτικοί σύμβουλοί

**ΟΜΟΦΩΝΑ ΑΠΟΦΑΣΙΖΟΥΝ**

Γνωμοδοτούν θετικά για τον καθορισμό χώρου στάθμευσης ΤΑΞΙ (πιάτσα) στην οδό Ζαφειράκη στην πόλη της Νάουσας, σύμφωνα με την σχετική μελέτη της Δ.Τ.Υ του Δήμου Νάουσας.

Να εισηγηθεί το θέμα στο δημοτικό συμβούλιο ο αντιδήμαρχος Τεχνικών Υπηρεσιών Αδαμίδης Παύλος.

Η απόφαση έλαβε αύξοντα αριθμό **05/2023.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**